open-index/open-wikipedia-markdown huggingface dataset:
Encoro do Pontillón do Castro

O **encoro do Pontillón do Castro** é un encoro situado na parroquia de Verducido (concello de Pontevedra), que fornece de auga potable á vila de Pontevedra. O encoro recibe a auga do río Rons (tamén chamado Loural) e outros regatos da zona. Xunto coa captación do Lérez a auga potabilízase na ETAP situada na estrada de Couso-Lérez.

## Historia 
A presa, de gravidade e construída en cachotería granítica, foi feita entre 1943 e 1956. Ten unha altura máxima de 23 m sobre os seus alicerces, con 159 m de lonxitude de coroación. O aliviadoiro, de lámina libre, é de formigón armado, e ten unha capacidade de evacuación de 50 m3/s. O depósito abrangue unha superficie de 10,8 hectáreas.

Dado que o río Lérez non sempre leva auga abondo, en 1939 decidiuse ampliar o abastecemento de auga potable para a vila de Pontevedra, redactando o novo proxecto o enxeñeiro Rafael Picó. Foi adxudicado en marzo de 1943, custando a obra 998.014 pesetas máis 176.765 das expropiacións.

En 1947 a presa retiña xa medio millón de litros de auga, decidindo ampliarse até os 23 m de altura. Fíxose tamén unha mellora da condución da auga ao depósito de Lérez, realizada por Antonio Maldonado por un prezo de Costa 800.000 pesetas. Logo da detección de fugas en 1949 realizouse unha impermeabilización da presa, rematando a obra en 1956. Xa na década de 1990 leváronse a cabo novos traballos de impermeabilización no paramento interior.

## Deporte e lecer 
miniatura
En 2007 inaugurouse o Centro Deportivo do Pontillón do Castro, deseñado por José Ramón Garitaonaindía de Vera. No 2007 acolleu a realización do Campionato de Europa de piragüismo en augas tranquilas.

No 2010, en colaboración coa Comunidade de Montes de Verducido, inaugurouse o Parque Forestal do Pontillón, con terreos reforestados logo da vaga de incendios forestais de 2006 en Galicia. O espazo conta con tres vías para o sendeirismo (a da Presa, a do Castro e a do Outeiro) e un rocódromo.

## Notas 
## Véxase tamén 
### Ligazóns externas 
* Encoro do Pontillón do Castro, A Presa do Pontillón e Pontillón do Castro, Concello de Pontevedra.
Vilafant

**Vilafant** é un municipio catalán da provincia de Xirona. Está situado no centro da comarca do Alt Empordà.

O termo municipal, de 8,35&nbsp;km², está ao suroeste da cidade de Figueres, capital de comarca. Tamén limita con Santa Llogaia d'Àlguema polo sur, con Borrassà ao suroeste e con Avinyonet de Puigventós ao noroeste.

## Historia 
Por todo o municipio atopáronse interesantes restos arqueolóxicos ibéricos e romanos, con fragmentos de cerámica datados dos séculos IV-III a.C.

O documento máis antigo que se refire a Vilafant data de 1017 e é unha bula do papa Bieito VIII a favor do mosteiro de Sant Esteve de Banyoles. A principios do século XVII, tiña unha das industrias do ladrillo máis importantes da provincia de Xirona. Actualmente, a súa demografía non para de crecer, debido á súa proximidade coa cidade de Figueres, onde traballan moitos dos seus habitantes.

## Demografía 
## Localidades 
O concello está formado por tres núcles de poboación:
*Les Arengades i el Camp dels Enginyers
*Les Forques
*Vilafant

## Lugares de interese 
*Igrexa parroquial de Sant Cebrià, do século XII e reconstruída durante o século XVIII.
*Palau Sabaldòria, conxunto arqueolóxico con restos ibéricos e romanos, igrexa prerrománica, castelo medieval e a masía Palol, unha gran casa do século XVI.

## Véxase tamén 
### Ligazóns externas 
* Sitio oficial do concello 
* Información da Generalitat de Catalunya 
* Información do Institut d'Estadística de Catalunya
Merindad de Río Ubierna

**Merindad de Río Ubierna** é un concello español da provincia de Burgos (Castela e León). A súa poboación é de 1.411 habitantes (INE 2012).

## Véxase tamén 
### Ligazóns externas 
*Páxina oficial do concello
Ascensor panorámico do Monte de San Pedro

O **ascensor panorámico do Monte de San Pedro** é un ascensor esférico de cremalleira situado na cidade da Coruña. Foi inaugurado en abril de 2007 e comunica o paseo marítimo da cidade co parque do Monte de San Pedro. O ascensor foi deseñado e construído pola empresa de Narón Ártabro Samdeu.

Trátase dunha estrutura esférica metálica de deseño futurista, construída con perfís de aceiro inoxidable e placas curvadas de policarbonato. O traxecto que realiza é de 100 metros, ascendendo unha parede rochosa de 63 metros de altura, que permite divisar toda a enseada do Orzán. A viaxe dura 3 minutos e 20 segundos.

A viaxe ten un prezo de 3 euros, aínda que dispón de tarifas reducidas para diversos colectivos como os nenos ou os maiores de 65 anos.

Non conta con correspondencia con liñas de autobuses urbanos, aínda que as liñas 3, 3A, 12 e 14 contan con parada nas inmediacións do parque do Monte de San Pedro.
## Galería de imaxes

Ficheiro:Ascensor del Monte San Pedro.004 - A Coruña.jpg
Ficheiro:Ascensor del Monte San Pedro.003 - A Coruña.jpg
Ficheiro:Ascensor del Monte San Pedro.002 - A Coruña.jpg

## Notas 
## Véxase tamén 
### Ligazóns externas 
*O Monte de San Pedro no sitio web de Turismo da Coruña
Font Vella

**Font Vella** é unha empresa catalá embotelladora de auga mineral de Sant Hilari Sacalm, na comarca da Selva. A marca é propiedade da multinacional Danone e comercializa auga baixo as marcas Font Vella e augas de Lanjarón.

## Historia
A empresa fundouse no século XIX e en 1974 pasou a ser mercada por Danone que tamén é propietaria da marca Lanjarón.

## Composición
A marca Font Vella é empregada por dúas plantas embotelladoras. Unha en Sacalm (Xirona) e o outro en Sigüenza (Guadalaxara).

## Composición química
## Notas
## Véxase tamén
### Ligazóns externas
* Páxina web da empresa
Perafort

**Perafort** é un concello da provincia de Tarragona, en Cataluña, situado na comarca do Tarragonès. Está formado por dous núcleos de poboación: Perafort e Puigdelfí, situado a menos dun quilómetro.

## Historia 
Atopáronse diversos restos arqueolóxicos que demostran a presenza de habitantes durante a ocupación romana. Quedou despoboado durante a época árabe e non se repoboou ata logo da Reconquista; o seu primeiro señor foi Guillem de Claramunt. Tomou parte nas actividades da *Comuna del Camp*.

A principios do século XIII pertenceu aos señores de Castellvell. Logo de pasar por diversas mans, en 1467 a señoría quedou en poder da curia de Tarragona.

Puigdelfí e Perafort uníronse para formar un único municipio en 1846.

## Demografía 
## Economía 
A principal actividade económica do municipio é a agricultura. Destacan os cultivos de viña, amendoeiras e abeleiras. Destaca tamén a actividade industrial, fomentada coa construción de polígonos industriais.

## Lugares de interese 
*Igrexa de Sant Pere de Perafort, neoclásica de tres naves, construída no século XVIII sobre un antigo templo. Ten acaroado un campanario de planta cuadrada.
*Igrexa de Sant Sebastià de Puigdelfí, do século XVIII, de tres naves.

## Festividades 
*Festa maior de Puigdelfí, en xaneiro.
*Festa maior de Perafort, o 29 de xuño.

## Tranporte 
O 26 de decembro de 2006 inaugurouse, a medio camiño entre Perafort e La Secuita, a estación de Camp de Tarragona, pertencente á liña de alta velocidade Madrid-Barcelona-Fronteira francesa.

## Véxase tamén 
### Ligazóns externas 
* Sitio oficial do concello 
* Información da Generalitat de Catalunya 
* Información do Institut d'Estadística de Catalunya
Homo homini lupus

[miniatura|[Maximilian Pirner pintou *Homo homini lupus* en 1901. É unha sátira alegórica, que mostra unha figura alada, que representa a imaxinación, sendo crucificado por monos ante unha multitude doutras bestas. ]]
**Homo homini lupus** é unha locución latina que significa literalmente "O home é un lobo para o home". A frase procede do verso 495 da comedia *Asinaria*, obra do escritor latino Plauto. En realidade é o hemistiquio dun verso: "Lupus est homo homini, non homo, quom qualis sit non novit" (O home é un lobo para o home e non un home, cando non coñece quen é o outro). No contexto orixinal fala da natural desconfianza dos homes ante un descoñecido. Fóra del, a frase porta un claro sentido negativo en relación á natureza da condición humana.

Por outra banda, Séneca, como contrapunto á frase de Plauto, nas *Epistulae morales ad Lucilium,* e concretamente na Epistula XCV parágrafo 33, deixou escrita a seguinte frase*:* "Homo, sacra res homini" (O home é algo sagrado para o home).

Co tempo, a expresión foi utilizada por moitos home ilustrados como Erasmo de Roterdam, Rabelais, Montaigne (Ensaios 3, 15), Bacon, Hobbes (*Leviatán*), Schopenhauer, Freud ou Pío Baroja (*El árbol de la ciencia*, II, 9) entre outros.

## Notas
## Véxase tamén
### Ligazóns externas
*Recompilación de usos na prensa escrita
Olivier Giroud

**Olivier Giroud**, nado o 30 de setembro de 1986 en Chambéry, é un futbolista francés. Xoga de dianteiro e o seu club actual é o AC Milan da Serie A italiana. Ademais, é internacional coa selección de Francia, da que é o máximo goleador histórico.

## Traxectoria 
### Club 
Tras xogar para varios equipos franceses en divisións inferiores, Giroud fichou polo Montpellier HSC da Ligue 1 en 2010. En 2012, deixou Francia e fichou polo Arsenal FC inglés, quen pagou 9.6 millóns de libras pola súa fichaxe.

### Selección 
O 3 de novembro de 2011, o adestrador da selección francesa, Laurent Blanc, convocou ó dianteiro para dous amigables contra Estados Unidos e Bélxica, o 11 e o 15 de novembro, respectivamente. Fixo o seu debut no partido contra os Estados Unidos, saíndo dende o banco na vitoria de Francia por 1-0.

## Palmarés 
;Montpellier HSC
* Ligue 1 (1): 2011–12

## Notas 
## Véxase tamén 
### Ligazóns externas 
* Perfil na web do Arsenal FC
Entroido de Cádiz

[250px|miniatura|A rúa Columela de [Cádiz durante o Entroido.]]
O **Entroido de Cádiz** é un dos entroidos máis famosos de España polo que foi recoñecido, xuntamente co Santa Cruz de Tenerife, como de interese turístico internacional, sendo os dous únicos en España con tal distinción.

En xullo de 2009, entrou a formar parte da lista dos Tesouros do Patrimonio Cultural Inmaterial de España. Pola súa banda, en 2010 o Entroido de Cádiz irmandouse cos de Santa Cruz de Tenerife e Colonia (Alemaña).

## Notas 
## Véxase tamén 
### Ligazóns externas 
* Carnavaleando.com - Sitio web sobre os Entroidos de Andalucía
Garcías

Como topónimo **Garcías** pode referirse a:

;En Galiza
***Garcías**, lugar da parroquia de Vilar, no concello de Mondariz;
***Garcías**, lugar da parroquia de Saiáns, no concello de Vigo;
***Os Garcías**, lugar da parroquia de Merille, no concello de Ourol.

## Véxase tamén
### Outros artigos
*
Os Garcías, Merille, Ourol

**Os Garcías** é un lugar da parroquia de Merille no concello lugués de Ourol, na comarca da Mariña Occidental. Segundo o IGE, en 2021 tiña seis habitantes (catro homes e dúas mulleres).

## Lugares e parroquias
### Lugares de Merille
### Parroquias de Ourol
## Notas
## Véxase tamén 
### Outros artigos 
*Lugares do Corgo
A Raia, Santa María de Lurdes, Curtis

**A Raia** é un lugar da parroquia de Santa María de Lurdes no concello coruñés de Curtis, na comarca de Betanzos. Segundo o IGE, en 2011 tiña 56 habitantes (26 homes e 30 mulleres).

## Lugares e parroquias 
### Lugares de Santa María de Lurdes 
### Parroquias de Curtis 
## Notas
Falcon 9

**Falcon 9** é un dos modelos de foguete da serie Falcon, construído por SpaceX.

### Falcon 9 1.1 ex
Idéntico ao 1.1, pero sen patas para a aterraxe, co que aumenta a masa útil que pode poñer en órbita. O primeiro foi lanzado o 29 de setembro de 2013 e o último o 27 de abril de 2015.

### Falcon 9 1.2
A versión 1.2, ou **Falcon 9 Upgrade**, é unha versión mellorada con motores Merlin 1-D un 15% máis potentes, propelente densificado para que nos tanques caiba un 10% máis e, como resultado, un 30% máis de rendemento total, o que permite que a primeira etapa poida ser recuperada incluso nos lanzamentos enerxeticamente máis exixentes, como o lanzamento de satélites á órbita xeoestacionaria. A versión 1.2 foi a que conseguiu unha primeira aterraxe exitosa da primeira etapa. O primeiro membro foi lanzado o 22 de decembro de 2015 e o último o 18 de abril de 2018.

### Falcon 9 1.2 ex
A versión 1.2 ex é a versión sen patadas da 1.2 para poder lanzar máis carga. O primeiro foi lanzado o 16 de marzo de 2017 e o último o 29 de xuño de 2018.

### Falcon 9 1.2 Block 5 ex
O Block 5 é unha versión con melloras menores sobre a versión 1.2, co primeiro foguete desta versión sendo lanzado o 11 de maio de 2018.

### Falcon 9 1.2 Block 5 ex
É un Block sen patas de aterraxe para incrementar o rendemento. O primeiro foi lanzado o 23 de decembro de 2018.

## Historial de lanzamentos 
## Notas 
## Véxase tamén 
### Outros artigos 
*Falcon (foguetes)
*Falcon 1
*Falcon Heavy
Aguilar de Bureba

**Aguilar de Bureba** é un concello español da provincia de Burgos (Castela e León). A súa poboación é de 66 habitantes (INE 2012).

## Véxase tamén 
### Ligazóns externas 
*Páxina oficial do concello
A Pedreira, Carnoedo, Sada

**A Pedreira** é un lugar da parroquia de Carnoedo no concello coruñés de Sada, na comarca da Coruña. Segundo o INE, en 2025 tiña 45 habitantes (21 homes e 24 mulleres), o que supón un aumento en relación a 2011, cando tiña 38 habitantes.

## Lugares e parroquias 
### Lugares de Carnoedo 
### Parroquias de Sada 
## Notas
Villar de Olalla

**Villar de Olalla** é un concello da provincia de Cuenca na comunidade de Castela-A Mancha. Segundo o INE, no ano 2012 vivían 1.242 habitantes, 657 homes e 585 mulleres.

As pedanías dependentes do municipio son: Ballesteros, Caballeros, Barbalimpia, A Avengozar e O Zarzoso.
Falconsat 3

**Falconsat 3** foi un satélite artificial estadounidense lanzado o 9 de marzo de 2007 mediante un foguete Atlas V desde o Centro Espacial de Cabo Cañaveral.

## Características 
Falconsat 3 foi un satélite pertencente ó programa Falcon da Forza Aérea dos Estados Unidos de microsatélites para aplicacións e probas tecnolóxicas. A súa misión foi probar un sistema de estabilización do satélite nos tres eixos, ademais de levar tres experimentos adicionais a bordo. A súa masa era de 50&nbsp;kg e foi inxectado nunha órbita inicial de 570&nbsp;km de apoxeo e 561&nbsp;km de perixeo, cunha inclinación orbital de 35,4 graos e un período de 95,9 minutos.

Os tres experimentos a bordo de Falconsat 3 eran:

* Flat Plasma Spectrometer (FLAPS): analizador electrostático para medir o espectro dos ións.
* Plasma Local Anomalous Noise Environment (PLANE): analizador de potencial retardado capaz de distinguir entre a turbulencia ambiente da inducida polo satélite.
* Micro-Propulsion Attitude Control System (MPACS): un sistema de propulsión en miniatura consistente nun conxunto de propulsores de plasma alimentados por teflón usados para estabilizar o satélite.

## Notas 
## Véxase tamén 
### Outros artigos
*Falconsat 1
*Falconsat 5
*Falconsat 6
*Falconsat 7
Falconsat 1

**Falconsat 1** foi un satélite artificial estadounidense lanzado o 27 de xaneiro de 2000 mediante un foguete Minotaur 1 desde a Base Vandenberg da Forza Aérea.

## Características 
Falconsat 1 foi un satélite pertencente ó programa Falcon da Forza Aérea dos Estados Unidos de microsatélites para aplicacións e probas tecnolóxicas. Levaba a bordo o experimento CHAWS (*Charging Hazards and Wake Studies*) e aínda que foi posto en órbita con éxito non se conseguiu poñelo completamente en funcionamento, aparentemente debido a problemas co sistema de enerxía, incapaz de cargar completamente as baterías de a bordo. As operacións co satélite cesaron despois dun mes tras a posta en órbita. Falconsat 1 foi inxectado nunha órbita inicial de 809&nbsp;km de apoxeo e 752&nbsp;km de perixeo, cunha inclinación orbital de 100,2 graos e un período de 100,4 minutos.

## Notas 
## Véxase tamén 
### Outros artigos 
*Falconsat 3
*Falconsat 5
*Falconsat 6
*Falconsat 7
Lévitha

**Lévitha** (Grego: Λέβιθα) ou Lebynthos é unha pequena illa situada ao leste do mar Exeo, entre Cos e Paros, forma parte das illas do Dodecaneso. A poboación da illa en (2009) era de tres persoas, unha familia cun neno que tratan de levar unha forma de vida ecolóxica combinando o cultivo das terras co uso de enerxías renovables. A superficie total da illa é 9,2&nbsp;km² e a súa lonxitude total de liña de costa é de 34&nbsp;km.

## Historia 
Na antigüidade a illa tiña o nome de Levinthos (Λέβινθος). A illa é mencionada en dúas das obras de Ovidio, *Ars Amatoria* e *Metamorfoses*, en relación coa saga de Dédalo e Ícaro. Mentres escapan de Creta, Dédalo e Ícaro voaron sobre Lebynthos. Tamén é nomeada na *Xeografía* de Estrabón.

Identificáronse restos de antigos edificios que ao parecer estaban relacionados co desenvolvemento dun pequeno pobo de pescadores. Durante o período romano Levitha debido a súa localización remota foi usada como un lugar de exilio.

## Véxase tamén
### Outros artigos
*Outras illas gregas

### Ligazóns externas
* Portal do mar Exeo, información xeral sobre Levitha, (en grego)
* GR 163 Kinaros e Levitha. As illas e illotes rochosos , (en inglés)
* Natura 2000 GR 4220012, en grego
Sergio Fernández González

**Sergio Fernández González**, nado o 23 de maio de 1977 en Avilés é un exfutbolista español que xogaba na demarcación de defensa central.

## Traxectoria 
Formouse nas categorías inferiores do Sporting de Gijón, debutou co primeiro equipo na tempada 1995/96.

Tras varios anos como habitual na Selección de fútbol sub-21 de España, no verán de 1999 fichou polo Celta de Vigo, adestrado por aquel entón por Víctor Fernández.

Porén a súa progresión viuse truncada polas lesións, chegando a pasar tempadas en branco como a 2000/01. Nas sete tempadas que militou disputou dúas tempadas na Copa da UEFA e chegou a debutar na Liga de Campións, pero tamén sufriu o descenso a Segunda División e o posterior ascenso.

A finais da tempada 2004/05 non renova co Celta e ficha polo Real Zaragoza, dirixido polo seu ex-adestrador no Celta Victor Fernández, onde militaría tres anos nos que tamén chegou a xogar a UEFA e a descender a Segunda. No verán de 2008 deixou o club maño e fichou polo CA Osasuna, onde xogou catro tempadas en Primeira División.

Finalizado o seu contrato co Osasuna regresou ao Sporting de Gijón adestrado polo seu excompañeiro no Sporting e no Celta Manolo Sánchez Murias. Porén as lesións obrigarono a retirarse antes de rematar a tempada, o 21 de outubro de 2012 anunciou que colgaba as botas.

## Palmarés 
### Copas internacionais
Syrna

**Syrna** (en grego: Σύρνα) ou Sirna é unha pequena illa duns 4&nbsp;km² de superficie ao sur-este de Astypalaia no grupo de illas do Dodecaneso en Grecia preto da costa sur-oeste de Turquía. Está cuberta de enebro e  matorrales. Os poucos habitantes adicanse a cría de gando, a pesca e a agricultura. A illa é importante para as aves migratorias e para a cría de rapaces. Incluíndo Pardela cincenta, pardela mediterránea e Falcóns.

Un naufraxio da época romana tardía (século 2 EC) atopouse con tecnoloxía sonar preto da illa polo Centro Helénico de Investigacións Mariñas en 2000.

O 8 de decembro de 1946, a nave *Athina Rafiah* que levaba inmigrantes xudeus a Palestina naufragou na baía Agiou Soassin, na costa sur de Syrna, e máis de 700 sobreviventes chegaron as praias da illa. O dragaminas británico HMS *Providence*, en colaboración co HMS *Chevron*, o *Temístocles* HHMS e o Aegean *HHMS* lograron rescatar aos sobreviventes.
 
## Notas
## Véxase tamén
*Outras illas gregas
### Bibliografía
### Outros artigos
### Ligazóns externas
* Informationen bei den Greek Travel Pages
Estación de Figueres-Vilafant

**Figueres-Vilafant** é unha estación de ferrocarril de alta velocidade de Adif situada preto da cidade de Figueres, no concello de Vilafant, na provincia de Xirona (Cataluña, España).

Exerce funcións de estación fronteiriza para os tráficos de alta velocidade entre Francia e España, sendo o punto de conexión entre as liñas Madrid-Barcelona-Figueres (pertencente á rede española) e Figueres-Perpiñán (tramo de conexión internacional entre as redes francesa e española).

## Descrición 
Francia e España acordaron que a conexión entre as redes de alta velocidade francesa e española realizásese a través dun tramo de concesión privada. O tramo conectaría coa rede española en Figueres e coa rede francesa en Perpiñán. A concesión foi adxudicada a TP Ferro, que inaugurou o 19 de decembro de 2010 a liña, denominada liña de alta velocidade Figueres-Perpiñán.

O proxecto desta liña incluía a construción da estación de Figueres-Vilafant como estación fronteiriza ao lado español, polo que foi inaugurada co resto da liña. Pola súa banda sur a liña de alta velocidade ata a fronteira non estaba terminada, polo que se deu continuidade pola rede convencional española mediante vía de largo mixto ata Barcelona.

A liña de alta velocidade Madrid-Zaragoza-Barcelona-Fronteira francesa foi finalizada en xaneiro de 2013 completando a conexión da estación. Aínda que existen proxectos para adoptar o sistema ERMTS como sistema único, existen diferenzas de sinalización e sistemas de seguridade entre as redes francesa e española, polo que a estación é utilizada como punto de transbordo entre trens que non poden utilizar a rede do outro país.

## Servizos 
### Media Distancia 
### Longa Distancia 
## Véxase tamén 
*Estación de Figueres
Khabarovsk

**Khabarovsk** é unha cidade industrial rusa, situada na provincia de Krai de Khabarovsk, onde se xuntan os ríos Amur e Ussuri, a 30 quilómetros da fronteira coa República Popular da China. Cunha poboación de 577.668 habitantes, trátase da segunda cidade máis poboada do leste ruso por detrás de Vladivostok. É a capital do Extremo Oriente Ruso.

Malia que a cidade foi fundada en 1858, recibe o nome do explorador cosaco Yerofey Khabarov, quen construíu un campamento no lugar no século XVII.

## Galería 

Ficheiro:Ерофей Хабаров 2.jpg|Estatua de Yerofey Khabarov.
Ficheiro:Fountains line on Lenin sq Khabarovsk.JPG|Fontes na praza de Lenin.
Ficheiro:Khabarovsk_Cathedral_1.jpg|Catedral.
Ficheiro:Верхний пруд Хабаровск и Платинум-Арена.JPG|Pavillón do Amur Khabarovsk.
Ficheiro:Le quai de Khabarivsk.JPG|Praia fluvial no Amur.
Ficheiro:Khabarovsk Transfiguration Cathedral 2011-08 1314207088.jpg|Rúa Turgeneva.
Ficheiro:Средний пруд Хабаровск.JPG|Parque da cidade.

## Véxase tamén 
### Outros artigos 
* Amur Khabarovsk - Equipo da Kontinental Hockey League.
SM-sarja

A **SM-Sarja** foi a máxima competición de hóckey sobre xeo de Finlandia entre 1928 e 1975, ano no que foi substituída pola actual SM-liiga. SM-sarja é a abreviatura de *Suomen mestaruussarja*, "Series do Campionato Finlandés".

Ao longo da historia da competición houbo un número variante de equipos participantes, sendo de tan só tres na tempada con menos equipos (a 1934-35), se ben o número máis común de participantes foi 12.

Dende a tempada 1944-1945 houbo descensos a categorías inferiores cada tempada. Nas promocións de descenso os equipos peor clasificados se enfrontaban ao campión da 1. divisioona (Primeira División, actualmente denominada Mestis) ou eran descendidos de xeito directo da SM-sarja.

## Historia 
A primeira tempada da SM-sarja tivo lugar en 1928, sendo disputado en formato de copa. O campión desta primeira edición, e polo tanto o primeiro campión finés de hóckey sobre xeo, foi o Viipurin Reipas. A SM-sarja foi cancelada en 1930 debido ao mal inverno en Finlandia. Tamén foi candelada en 1940, 1942 e durante a tempada de 1944 por mor da Guerra de Inverno e a Guerra de Continuación.

A SM-sarja era xogada baixo os principios de afeccionados, polo que os clubs non tiñan que pagar aos seus xogadores máis aló da compensación por salarios perdidos. Porén, cando o hóckey sobre xeo evolucionou en Finlandia, algúns equipos comezaron a ser tratados como empresas. Nos anos 1960, dúas das principais fábricas de Finlandia, UPO e Rosenlew crearon os seus propios equipos de hóckey sobre xeo, o Upon Pallo e o Rosenlewin Urheilijat -38. Estes equipos estaban ao cargo dos fondos das compañías e os xogadores foron mercados aos equipos veciños. Este sería o primeiro paso cara ao profesionalismo.

Nos anos 1970 o concepto do hóckey sobre xeo afeccionado foi volvéndose obsoleto, xa que non había publicidade nos uniformes dos xogadores e máis cartos en xogo nos equipos, e en 1975 disputouse a derradeira tempada e foi substituída pola SM-liiga na tempada 1975-76.

O último equipo en gañar o campionato finlandés baixo a denominación de SM-sarja foi o Tappara de Tampere.

## Formatos 
* Entre 1928 e 1933 disputouse a xeito de copa. 
* Logo de 1933 xogouse como unha liga.
* En 1951 foi dividida en dous grupos e se introduciron os *play-offs*.
* En 1959 disputouse novamente nun grupo único antes de volver aos dous grupos na tempada 1965-66.

## Palmarés 
## Véxase tamén 
### Outros artigos 
* SM-liiga
Copa da Liga de Segunda División 1983

A **Copa da Liga de España de Segunda División 1983** foi a primeira edición do torneo. A competición empezou o 28 de maio e finalizou o 29 de xuño de 1983. baixo a modalidade de eliminatoria directa a ida e volta. Participaron os vinte equipos que que competían na Segunda División 1982–83, e o gañador do torneo obtería o dereito a participar na Copa da Liga de Primeira División 1984. O campión foi o Atlético Madrileño, tras superar ao Deportivo da Coruña na final.

## Primeira rolda
Os partidos de ida desta primeira rolda xogáronse os días 28 e 29 de maio de 1983, mentres que a volta xogouse os días 1 e 2 de xuño de 1983.

A diferenza da súa homóloga de Primeira División, na categoría de Segunda ningún equipo quedou exento de xogar esta eliminatoria. Así e todo, a eliminatoria que debía enfrontar ao Deportivo da Coruña e ao Palencia CF non chegaría a disputarse por imposibilidade dos palentinos de aliñar o mínimo de oito xogadores que viñeran xogando durante a tempada.

## Segunda rolda
Os dez equipos clasificados na primeira eliminatoria enfrontáronse na seguinte rolda os días 5 e 8 de xuño. De nuevo ningún equipo quedou exento.

## Terceira rolda
Nesta eliminatoria só participaron o Hércules CF e o CD Castellón, pasando o resto de equipos directamente a semifinais. O partido de ida se celebrouse o 11 de xuño, mentres que a volta xogouse o 15 de xuño.

## Semifinais
As semifinais xogáronse entre o 19 e o 22 de xuño de 1983. Clasificáronse para a final o Atlético Madrileño e o Deportivo da Coruña.

## Final
A final da Copa da Liga de Segunda División 1983 xogouse a dobre partido o 25 e o 29 de xuño de 1983. O campión foi o Atlético Madrileño.
Altable

**Altable** é un concello español da provincia de Burgos (Castela e León). A súa poboación é de 48 habitantes (INE 2012).

## Véxase tamén 
### Ligazóns externas 
*Páxina oficial do concello
Baarn

**Baarn** é un municipio e cidade situada na provincia de Utrecht, no centro dos Países Baixos. O municipio está formado por tres núcleos de poboación: Baarn, Eembrugge e Lage Vuursche.

En Baarn naceu a raíña Beatriz I dos Países Baixos en 1938.

## Galería de imaxes 

Ficheiro:Paaskerk Baarn.jpg|Igrexa de Baarn
Ficheiro:Nieuwstraat Baarn 01.jpg|Nieuwstraat

## Véxase tamén 
### Ligazóns externas 
* Sitio web oficial
La Secuita

**La Secuita** é un concello da provincia de Tarragona, en Cataluña, situado na comarca do Tarragonès. Inclúe os núcleos de L'Argilaga, Les Gunyoles, Sant Roc, La Secuita e Vistabella.

## Historia 
A repoboación da zona que hoxe ocupa La Secuita foi encargada polo mosteiro de Santes Creus a Guillem de Claramunt. O termo municipal seguiu en mans do cenobio que foi adquirindo os diversos *masos* da zona; compra que se completou no século XIII coa adquisición de Vistabella. O alcalde era nomeado desde o propio mosteiro.

Trala desaparición das señorías, os distintos núcleos de poboación uníronse para formar un único municipio. O último en integrarse foi o de Les Gunyoles que o fixo en 1842.

## Demografía 
## Economía 
A principal actividade económica é a agricultura, destacando o cultivo da viña. Outros cultivos importantes son as alfarrobeiras, abeleiras e oliveiras.

## Cultura 
thumb|left|Igrexa de Vistabella
No núcleo antigo de La Secuita atópase a igrexa parroquial dedicada a Santa María. Ten tres naves laterais construídas en diferentes períodos mentres que a nave central é de estilo gótico.

A igrexa de L'Argilaga está dedicada a San Roque e é de construción recente xa que se edificou logo da Guerra Civil. Aí atópase tamén o edificio coñecido como *Casa dels Frares* construído no século XVIII. As festas maiores celébranse no mes de agosto e como festa de inverno celébrase a festividade de San Paulo, copatrón do pobo.

O arquitecto modernista Josep Maria Jujol edificou en Vistabella unha igrexa dedicada ao Sagrado Corazón. As obras iniciáronse en 1918 por encargo dos habitantes do lugar que non dispoñía de igrexa. O templo foi construído cun certo aire rústico utilizando materiais sinxelos como a pedra ou a madeira.

A festa maior de La Secuita ten lugar no mes de agosto. Teñen tamén tradición as festas de San Sebastián no mes de xaneiro e as de San Cristovo en xullo.

## Transporte 
O 26 de decembro de 2006 inaugurouse, a medio camiño entre Perafort e La Secuita, a estación de Camp de Tarragona, pertencente á liña de alta velocidade Madrid-Barcelona-Fronteira francesa.

## Véxase tamén 
### Ligazóns externas 
* Sitio oficial do concello 
* Información da Generalitat de Catalunya 
* Información do Institut d'Estadística de Catalunya
Fonte Grande, Carnoedo, Sada

**Fonte Grande** é un lugar da parroquia de Carnoedo no concello coruñés de Sada, na comarca da Coruña. Segundo o INE, en 2025 tiña 91 habitantes (48 homes e 43 mulleres), o que supón un aumento en relación a 2011, cando tiña 51 habitantes.

## Lugares e parroquias 
### Lugares de Carnoedo 
### Parroquias de Sada 
## Notas
Juan Seoane

**Juan Seoane Fernández**, nado nos Peares (Ourense) o 8 de marzo de 1958, é un poeta e empresario galego.

## Traxectoria 
Vive en Vigo, onde rexenta a libraría Versus. Escribe desde a adolescencia, publicou o seu primeiro poemario na editorial tinerfeña Baile del Sol en 1993. Colaborou en numerosas publicacións de creación literaria.

## Obra 
* *Poesía reunida* (Baile del Sol, 1993).
* *Material variable* (Baile del Sol, 1995).
* *El oxígeno de los garabatos* (Baile del Sol, 1994).
* *El agua que ha de caer* (Baile del Sol, 1997).
* *El libro de los espejos* (Baile del Sol, 2001).
* *Vacío* (Baile del Sol, 2002).
* *Nadie* (Baile del Sol, 2004).
* *Ocultación del fuego* (Baile del Sol, 2006).
* *Sombras* (antoloxía) (Alfasur, 2008).
* *Aparencia de los signos* (Alfasur, 2011).
* *The End* (Adeshoras, 2013).
* *De nuevo te nombro* (Adeshoras, 2016).
* *Obra gráfica*, con Fernando Ferro (carpetas serigrafía con poemas; Galería Circular).
* *poemas de papel*, (plaquette; Editorial Discursiva).
* *Obra gráfica*, con Miguel Mosquera (serigrafías e poemas; Galería Circular).
* *Mirada escrita* (Adeshoras, 2020).
* *La humedad del telediario. 15 poemas, 15 ejemplares con una tirada de 15 c/ u. numerados y firmados*, con ilustraciones de Fernando Ferro. (Galería Circular, 2022).
* *Palabras de pleamar* (Adeshoras, 2024).
* Celia( Editorial Discursiva).(2025).

## Véxase tamén 
### Ligazóns externas 
* «Todas las etiquetas son imperfectas», entrevista en *La Voz de Galicia*, 13/3/2010.
Kuopion jäähalli

O **Kuopion jäähalli** ou **Niiralan monttu** é un pavillón deportivo da cidade de Kuopio, Finlandia. O seu principal uso é a práctica do hóckey sobre xeo, sendo dende a súa inauguración a casa do Kalevan Pallo (KalPa), equipo que compite na máxima competición do hóckey sobre xeo finés, a SM-liiga. Tamén é a casa dos Devils (o equipo local de hóckey liña que compite na máxima categoría), así como outros equipos doutras modalidades deportivas como o Pielaveden Sampo de voleybol, que ás veces emprega o pavillón xunto co Kuopio-hallin para algúns partidos europeos. A súa capacidade é de 5.004 espectadores.

Foi construído en 1979 e na década dos 2000 realizáronse diversas reformas que ampliaron a súa capacidade ata os 5.004 espectadores que pode acoller na actualidade.

O nome de *Niiralan monttu* deriva da localización do pavillón, que está situado na zona de Niirala, máis concretamente na parte inferior dunha pequena escavación na zona (*monttu* significa escavación en finés).

## Véxase tamén 
### Ligazóns externas 
*Niiralanmonttu.com
Ip Man 2

***Ip Man 2*** (na escrita tradicional 葉問2:宗師傳奇 e na simplificada 叶问2:宗师传奇; en pinyin Yè Wèn Ěr: Zōng Shī Chuán Qí) é un filme producido en Hong Kong e dirixido por Wilson Yip que se estreou no 2008. É un filme biográfico de artes marciais vagamente baseado na vida de Yip Man, un gran mestre do Wing Chun e mentor de Bruce Lee. É unha secuela do filme de 2008 *Ip Man*, e está protagonizado por Donnie Yen, que volve a interpretar o papel principal. A historia ten lugar despois dos eventos do primeiro filme, e céntrase na vida de Ip no Hong Kong dominado polo Imperio Británico.

## Sinopse 
Yip Man (Donnie Yen), chega a Hong Kong e abre unha escola de Wing Chun, pero axiña entrará en conflito cun mestre local de Hung Gar chamado Hung Jan-nam (Sammo Hung). As tensións entre os dous mestres de Kung fu segue incrementándose, e iso fai que se vexan forzados a baterse en combate.

## Personaxes 
* Donnie Yen como Yip Man
* Sammo Hung como Hung Chun-nam
* Huang Xiaoming como Wong Leung
* Lynn Hung como Cheung Wing-sing
* Kent Cheng como Fatso
* To Yu-hang como Cheng Wai-kei
* Ngo Ka-nin como Leung Kan
* Fan Siu-wong como Jin Shanzhao
* Darren Shahlavi como Taylor "The Twister" Milos
* Simon Yam como Chow Ching-chuen
* Calvin Cheng como Chow Kwong-yiu
* Charles Mayer como Wallace
* Lo Mang como Mestre Law
* Fung Hak-on como Mestre Cheng
* Brian Burrell como o emcee
* Jean Favie como o xuíz que cambia as regras durante o combate.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Trigo (homónimos)

O termo **trigo** refírese a diferentes especies botánicas:

## Xénero *Triticum* 
Reciben o nome de **trigo**, as diferentes especies de cereais do xénero ***Triticum*** (*ver taxonomía completa no artigo **trigo***):
* **Trigo común**, (*Triticum aestivum*, *Triticum sativum*, ou *Triticum vulgare*), trigo branco ou vulgar. Carl von Linné diferenciara entre trigo de verán: *Triticum aestivum* e trigo de inverno *Triticum hybernum*; considéranse hoxe a mesam especie.
* **Trigo composto**, (*Triticum sativum var. compositum* (L.) Alph. Wood); 
* **Trigo duro, inchado ou molar**, durum (*Triticum durum* ou *Triticum turgidum*).
* **Trigo espelta, trigo vermello ou escanda**, (*Triticum spelta*); 
* **Trigo de Polonia**, trigo polonés, bona ou centeo de Rusia, (*Triticum polonicum*) .

## Outros xéneros de plantas 
* **Trigo rastreiro** (*Elytrigia repens*, antes *Triticum repens*), gramínea brava que medra en lugares cultivados marítimos, de Betanzos, A Coruña etc.
* **Trigo de vaca**, (*Melampyrum nemorosum*), planta herbácea con flores da familia *Orobanchaceae*. Medra preto de Santiago.
* **Trigo mouro**, ou **trigo sarraceno** (*Fagopyrum esculentum* Moench), planta anual herbácea da familia *Polygonaceae*, non é realmente un cereal, alforfón.
* **flor do trigo**, (*Centaurea cyanus* L.), planta herbácea anual da familia *Asteraceae*.

## Outros significados 
### Toponimia 
* **Monte do Trigo**, freguesía do municipio de Portel, no distrito de Évora, Portugal.
* **El Trigo**, vila da provincia de Buenos Aires, na Arxentina.
* **Cañada del Trigo**, vila na provincia de Alacant, en España.
* **Haza del Trigo**, vila na provincia de Granada, España.
* **La Tierra del Trigo**, vila na provincia de Santa Cruz de Tenerife, nas Illas Canarias.
* **Ramón Trigo**, vila do Cerro Largo, no Uruguai.

### Persoeiros 
* **Felipe Trigo** (1864-1916), militar e escritor español.
* **Guadalupe Trigo** (1941-1982), compositor, cantante e actor mexicano.
* **Herminio Trigo** (1943), político español.
* **José Ángel Trigo** (1988), actor español.
* **Ricardo Trigo** (1906-1982), actor arxentino.
14 de abril. La República

***14 de abril. La república*** é unha serie de televisión española emitida por Televisión Española, que que reflicte o devir dun período histórico clave na historia de España. É unha serie derivada (*spin-off*) de *La Señora*.

Estreouse o 24 de xaneiro de 2011. A primeira tempada acabou o 18 de abril de 2011, abarcando desde o outono de 1931 ata setembro de 1932. A segunda tempada da serie tiña prevista a súa emisión para xaneiro de 2012, pero polos recortes na televisión pública aínda non ten data de regreso. Esta tempada terá 17 capítulos e abarcarán desde decembro de 1932 ata o 18 de xullo de 1936, cando comeza a Guerra civil española.

## Argumento 
A familia De la Torre, unha prestixiosa familia que vive en Madrid, vive o período da II República española. Todos estes momentos estarán vinculados ao nacemento dunha gran historia de amor que atará a Fernando de la Torre (Félix Gómez) a decidir entre Alejandra (Verónica Sánchez) e Mercedes (Mariona Ribas), enfrontándose co seu mellor amigo, Jesús Prado (Alejo Sauras).

## Repartimento 
* Félix Gómez, como Fernando de la Torre
* Mariona Ribas, como Mercedes León
* Héctor Colomé, como Agustín de la Torre
* Cristina de Inza, como Leocadia
* Verónica Sánchez, como Alejandra Prado
* Álex Angulo, como Antonio Prado
* Alejo Sauras, como Jesús Prado 
* Úrsula Corberó, como Beatriz de la Torre
* Vicente Romero, como Paco Rubio
* Marta Belaustegui, como Amparo Romero
* Guillermo Ortega, como Rafael Mesa 
* Ana Villa, como María Pilar
* Lucía Jiménez, como Encarna 
* Fernando Cayo, como Ventura 
* Raúl Peña, como Hugo de Viana 
* Carolina Lapausa, como Isabel 
* Mónica Vedia, como Ludi
* Santiago Ramos, como Antonio
* Sergio Mur, como León
* Biel Durán, como Mateo
* María Cotiello, como Nieves

## Capítulos e audiencias 
## Notas 
## Véxase tamén 
### Ligazóns externas 
* Sitio web oficial 
* Páxina en IMDb
The Walking Dead (serie de televisión)

***The Walking Dead*** é unha serie de televisión americana creada por Frank Darabont. Está baseada na serie de banda deseñada homónima *The Walking Dead* de Robert Kirkman, Tony Moore e Charlie Adlard. A serie está protagonizada por Andrew Lincoln que interpreta o papel de Rick Grimes, un policía da oficina do shériff que esperta dun coma e descobre que o mundo está dominado por zombis. El sae en busca da súa familia e atopa moitos outros superviventes ao longo do camiño.

A estrea de *The Walking Dead* realizouse o 31 de outubro de 2010 na canle de televisión por cable AMC dos Estados Unidos. A estrea internacional fíxose a primeira semana de novembro de 2010 a través da Fox International Channels. Baseándose na súa boa acollida, AMC renovou a serie para facer unha segunda temporada de 13 episodios, que se estreou o 16 de outubro de 2011. Tras dous episodios da segunda temporada, AMC anuncio que a serie tería unha terceira temporada, que comezaría o 14 de outubro de 2012. O 21 de decembro de 2012, AMC renovou *The Walking Dead* para unha cuarta temporada.

A serie foi ben recibida e tivo numerosos nomeamentos a premios, incluíndo un nomeamento ó Writers Guild of America Award e outro ó Globo de Ouro á Mellor serie dramática de televisión. A serie tivo tamén uns índices de audiencia altos, batendo varios rexistros das series por cable, como ter unha audiencia de 10,9 millóns de espectadores na estrea da terceira temporada e converterse na serie dramática por cable máis vista da historia.

## Sinopse 
*The Walking Dead* conta a historia dun pequeno fatado de sobreviventes a unha apocalipse zombi. A primeira temporada tiña lugar na súa maior parte na área metropolitana de Atlanta, e da segunda á cuarta na zona rural do norte de Xeorxia, na que o grupo anda á procura dun lugar seguro no que refuxiarse das hordas de "camiñantes" (como se denomina na serie aos zombis) depredadores, que devorar calquera cousa viva que collan, e que infectan os humanos cando os traban. A trama céntrase principalmetne nos dilemas que o grupo enfronta na súa loita por manter a súa humanidade no medio dos cambios que día a día acontecen nun mundo hostil.

## Notas 
## Véxase tamén 
### Ligazóns externas 
* Páxina web oficial 
* Ficha na IMDb 
* Ficha en Tv.com
Auryn

**Auryn** foi un grupo musical/*boyband* pop español que foi creado no verán do ano 2009. Componse de cinco membros, David Lafuente, Daniel Fernández, Blas Cantó, Carlos Marco e Alvaro Gango os cinco compoñen a maioría dos seus temas e os cinco son vocalistas. O 28 de xullo de 2016, nun comunicado oficial, o grupo anunciou a súa separación.

## Historia 
Os cinco compoñentes teñen experiencia musical, Daniel Fernández representou a España no Festival da canción Júnior 2004 quedando en 4º posición, e os demais participaron en programas como *Veo veo* ou *Factor X*.

No 2009 formouse a banda en Madrid, o nome "Auryn" fai referencia ao amuleto da obra *A historia interminable* de Michael Ende. En pouco tempo, a súa música revolucionou Youtube e as redes sociais facendo versións de cancións coñecidas como *Umbrella*, *Dejame* etc...

O 18 de outubro de 2011, lanzan o seu primeiro álbum *Endless Road, 7050*, o cal foi autoproducido sen apoio de produtoras. O disco ponse no alto das listas en España e permanece así durante dous anos.

Debido ao grande éxito, asinan con Warner Music e o disco é relanzado e ponse cuarto en PROMUSICAE.

## Discografía 
### Álbums de estudio 
### Sinxelos 
### Vídeos musicais 
## Notas 
## Véxase tamén 
### Ligazóns externas 
* Páxina oficial
Something Else by The Kinks

***Something Else by The Kinks***, ás veces referido só como ***Something Else***, é o quinto álbum da banda británica de rock The Kinks, editado o 15 de setembro de 1967. O álbum é a última participación do produtor estadounidense Shel Talmy nas gravacións dos 60 da banda; a partir dese momento Ray Davies pasaría a ser o produtor. Moitas das cancións do disco contan cos teclados de Nicky Hopkins e os coros da muller de Ray, Rasa. Foron ublicados dous sinxelos deste traballo: "Waterloo Sunset" e "Death of a Clown". No ano 2003 o álbum foi situado no posto 288 da lista da revista *Rolling Stone* dos "500 mellores álbums de todos os tempos".

## Listaxe de cancións 
## Notas
Akmareul boattda

***Akmareul boattda*** (Hangul 악마를 보았다) é un filme surcoreano dirixido por Kim Ji-woon que se estreou no 2010.

## Sinopse 
Kyung-chul é un psicópata perigoso que mata por pracer e que cometeu varios asasinatos cuns métodos difíciles de imaxinar. As súas vítimas son rapazas novas e a policía leva tempo intentando capturalo. Un día, aparece asasinada a filla dun xefe de policía retirado e o mozo da rapaza, un axente secreto, xura vingarse.

## Personaxes 
* Lee Byung-hun como Soo-hyun, axente da Intelixencia Nacional de Corea do Sur.
* Choi Min-sik como Kyung-chul, condutor de autobús e asasino en serie.
* Jeon Kuk-hwan como Xefe de policía Jang, pai de Joo-yun.
* Chun Ho-jin como Xefe de sección Oh, líder da policía
* Oh San-ha como Joo-yun, prometida de Soo-hyun.
* Kim Yun-seo como Se-yun, irmá de Joo-yun.
* Choi Moo-sung como Tae-joo, amigo de Kyung-chul.
* Kim In-seo como Se-jung, moza de Tae-joo.

## Notas 
## Véxase tamén 
### Ligazóns externas 
* Ficha na IMDb 
* Ficha na KMDb 
* Ficha en BoxOfficeMojo
Double Impact

***Double Impact*** é un filme de acción estadounidense dirixido por Sheldon Lettich que se estreou en 1991.

## Sinopse 
Dous irmáns xemelgos foron separados ó nacer cando os seus pais foron asasinados por criminais. Chad foi criado en París e Alex converteuse nun tipo duro de Hong Kong. Ámbolos dous medraron sen coñecer a existencia do outro e convertéronse en expertos en combate.

## Personaxes 
* Jean-Claude Van Damme como Chad Wagner / Alex Wagner
* Geoffrey Lewis como Frank Avery
* Alonna Shaw como Danielle Wilde
* Bolo Yeung como Moon
* Alan Scarfe como Nigel Griffith
* Philip Chan como Raymond Zhang
* Corrina Everson como Kara
* Julie Strain como Estudante
* Wu Fong Lung como Enfermeira chinesa
* John Sham como Policía marítima de Hong Kong
* Alicia Stevenson como Chad de bebé
* Paul Aylett como Alex de bebé

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Creep (filme)

***Creep*** é un filme de terror británico dirixido por Christopher Smith que se estreou no 2004. Estreouse en galego na TVG o 25 de febreiro de 2009.

## Sinopse 
Sen un só taxi libre no West End de Londres, Kate decide coller o metro. Ó estar un pouco bébeda, agarda nun banco da plataforma, pero acaba quedando durmida. Cando esperta decátase de que todo o mundo desapareceu. Presa do pánico, intenta saír da estación, pero todas as saídas están pechadas. De súpeto, un tren chega á parada e ela monta nel malia que o vagón está completamente baleiro. O seu acougo ante o que semella o seu regreso a casa transfórmase en arrepío cando o convoi se detén na metade do túnel e o seu vagón queda a escuras. Kate está a piques de enfrontarse a unha serie de sucesos aterrecedores que porán a proba a súa resistencia e a súa mente ata o límite.

## Personaxes 
* Franka Potente como Kate
* Vas Blackwood como George
* Ken Campbell como Arthur
* Jeremy Sheffield como Guy
* Paul Rattray como Jimmy
* Kelly Scott como Mandy
* Joe Anderson como Modelo masculino
* Sean Harris como Craig, o "Creep"

## Galardóns e nomeamentos 
* 2004: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* Ficha na IMDb
Baños de Valdearados

**Baños de Valdearados** é un concello español da provincia de Burgos (Castela e León). A súa poboación é de 378 habitantes (INE 2012).

## Véxase tamén 
### Ligazóns externas 
*Páxina oficial do concello
Praia de Arealonga

A **praia de Arealonga** ou **praia de Area Longa** pode referirse a:

*A **praia de Arealonga**, no concello de Barreiros;
*A **praia de Arealonga**, no concello de Cedeira;
*A **praia de Arealonga**, no concello de Foz;
*A **praia de Arealonga**, no concello de Redondela;
*A **praia de Area Longa**, no concello de Porto do Son;
*A **praia de Area Longa**, no concello do Vicedo.
Praia de Arealonga, Redondela

A **praia de Arealonga** é un pequeno areal situado na parroquia redondelá de Chapela. É un dos sete areais do concello. Algúns dos outros son Cesantes, Cabanas e Rande. A area é fina e dourada e a ocupación é alta por se atopar no casco urbano da vila.

## Véxase tamén
### Outros artigos
*Chapela, Redondela

### Ligazóns externas
*Concello de Redondela
Souto da Igrexa, Meirás, Sada

**Souto da Igrexa** é un lugar da parroquia de Meirás no concello coruñés de Sada, na comarca da Coruña. Segundo o INE, en 2025 tiña 338 habitantes (168 homes e 170 mulleres), o que supón un aumento en relación a 2011, cando tiña 264 habitantes.

## Lugares e parroquias 
### Lugares de Meirás 
### Parroquias de Sada 
## Notas
Praia de Cabanas

A **praia Cabanas** é un pequeno areal da ría de Vigo, situado no lugar de Cabanas da parroquia redondelá de Trasmañó, ao lado oeste da Ponte de Rande. É unha das sete praias do concello, outras son a pequena praia de Rande (ao lado leste da ponte), a praia de Cesantes, ou a praia de Area Longa. A area é fina e dourada e a ocupación media.

## Véxase tamén
### Ligazóns externas
*Praia Cabanas  no SIXPAC.
*Praia Cabanas en Turgalicia.
Talarrubias

**Talarrubias** é un concello español, situado na provincia de Badaxoz, na comunidade autónoma de Estremadura.

## Xeografía 
En 2012 tiña 3.650 habitantes, nunha área de 339,3 Km cadrados, cunha densidade de 10,75 habitantes por km cadrado. Situado a 172&nbsp;km. da cidade de Badaxoz e a 112&nbsp;km da cidade de Mérida a vila está enclavada na comarca de La Siberia.
Ingapan

**Ingapan** (*Industria Gallega del Pan*) é unha empresa galega de alimentación creada en Lugo en 1959. Adícase á produción de pan, derivados, empanadas, pratos precociñados e sobremesas.

A empresa vende os seus produtos en máis de 20 países.

## Historia
A empresa ten a súa orixe na fundación en 1959 da Panadería Chousa en Lugo. En 1993 a empresa pasa a chamarse Ingapan SL, dende entón foi ampliando o negocio non só ao sector da alimentación. A empresa fabrica pan en varios formatos, empanadas galegas, pizzas, pratos precociñados ou pasteis. En 2017 vendeu o 60% da empresa ao grupo Europastry

## Marcas
Ingapan comercializa os seus produtos baixo diversas marcas.
* Chousa (pan)
* Kentes (empanadas galegas)

## Notas 
## Véxase tamén
### Ligazóns externas
* Páxina web do grupo Ingapan
* Páxina web de Kentes